Izziņa par atzinumos sniegtajiem iebildumiem

|  |
| --- |
| Ministru kabineta noteikumu projektu “Valsts un Eiropas Savienības atbalsta piešķiršanas kārtība pasākumā “Galīga zvejas darbību pārtraukšana”” |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.01.2020. |
| Saskaņošanas dalībnieki | **Zane Līde** – Zemkopības ministrijas Zivsaimniecības departamenta Zivsaimniecības atbalsta nodaļas vecākā referente  **Sanita Kalnača** – Pārresoru koordinācijas centrs Attīstības uzraudzības un novērtēšanas nodaļas konsultante  **Ineta Vula** – Satiksmes ministrijas Tiesību aktu nodaļas juriskonsulte  **Ilona Lipše** – Satiksmes ministrijas Jūrlietu departamenta vecākā referente  **Vairis Šantars** – Finanšu ministrijas Budžeta departamenta Reģionālās attīstības, vides, zemkopības un satiksmes finansēšanas nodaļas vadītāja vietnieks  **Linda Bernāne** – Tieslietu ministrijas Valststiesību departamenta Starptautisko publisko tiesību nodaļas juriste (ES fondu jautājumos)  **Vilnis Bernards** – Vides aizsardzības un reģionālās attīstības ministrijas Sugu un biotopu aizsardzības nodaļas vecākais referents |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas, Satiksmes ministrijas, Pārresoru koordinācijas centra |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | | 4 | 5 |
|  |  | **Tieslietu ministrija** | | |  |  |
|  |  | 1. Noteikumu projekta 3.punktā paredzēts, ka pasākuma mērķis ir Latvijas zvejas flotes mencu zvejojošo zvejas kuģu **galīga zvejas darbību pārtraukšana**, šos zvejas kuģus sadalot, kā arī publiskā finansējuma izmaksa zvejniekiem, kas ir strādājuši uz šiem zvejas kuģiem, tā mazinot sociālekonomisko ietekmi, ko rada Baltijas austrumu mencas specializētas zvejas aizliegums. Noteikumu projekta anotācijā skaidrots, ka, lai nodrošinātu publiskā finansējuma pieejamību tiem zvejas kuģu īpašniekiem un zvejas kuģu apkalpes locekļiem, kuri izņem no zvejas flotes kuģus, tādējādi ar tiem pilnībā pārtraucot zvejas darbības, ir jāizdara grozījumi Ministru kabineta 2015.gada 29. septembra noteikumos Nr.559 "Valsts un Eiropas Savienības atbalsta piešķiršanas kārtība pasākumā "Zvejas darbību pagaidu pārtraukšana"" (turpmāk – noteikumi Nr.559). Tā kā noteikumos Nr.559 izdarāmo grozījumu skaits skar vairāk nekā pusi no noteikumu Nr.559 punktu skaita, ir sagatavots jauns noteikumu projekts.  Vēršam uzmanību, ka noteikumu projekta mērķis ir būtiski atšķirīgs no noteikumu Nr.559mērķa. Noteikumu projekts pirmšķietami neietver noteikumu Nr.559 mērķi, attiecīgi atbalstu par **zvejas darbību pagaidu pārtraukšanu, bet regulē pilnīgi jaunu un atšķirīgu atbalsta veidu, t.i. atbalstu par galīgu zvejas darbību pārtraukšanu**. No noteikumu projekta un tā anotācijas nav skaidrs, kāpēc noteikumu projekts tiek uzskatīts par grozījumiem noteikumos Nr. 559. Papildus norādām, ka noteikumu projekta anotācijā nav norādīts un skaidrots, vai noteikumu Nr. 559 ietvaros ir veiktas kādas atbalsta darbības, piemēram, izsniegts atbalsts par **zvejas darbību pagaidu pārtraukšanu.**  Pamatojoties uz minēto, lūdzam noteikumu projekta anotācijā izvērsti skaidrot, kāpēc noteikumu projekts tiek vērtēts, kā grozījumi noteikumos Nr. 559, sagatavojot jaunu noteikumu projektu, kā arī skaidrot, kādas darbības ir veiktas atbalsta piešķiršanai par zvejas darbību pagaidu pārtraukšanu, pamatojoties uz noteikumu Nr. 559 regulējumu. Norādām, ka gadījumā, ja atbalsta pretendentiem ir ticis piešķirts atbalsts par zvejas darbību pagaidu pārtraukšanu, pamatojoties uz noteikumu Nr. 559 regulējumu, tad noteikumu projektā ir jāietver noteikumu Nr. 559 regulējums par atbalsta piešķiršanu par zvejas darbību pagaidu pārtraukšanu vai arī jāsvītro noteikumu projekta 37. punkts. | | | **Panākta vienošanās.**  EJZF ir divi dažādi atbalsta pasākumi – “Galīga zvejas darbību pārtraukšana” un “Zvejas darbību pagaidu pārtraukšana”, un abos atbalsta saņemšanas nosacījumi ir atšķirīgi. MK noteikumu projekts paredz atbalstu tikai pasākumā “Galīga zvejas darbību pārtraukšana” un aizstāj tikai MK noteikumus Nr. 599. |  |
|  | 9. Publisko finansējumu apakšpasākumā piešķir ne vairāk kā par 12 zvejas kuģu sadalīšanu, nepārsniedzot kopējo dzinēju jaudu 3250 kW. | 2. Noteikumu projekta 9. punktā paredzēts, ka publisko finansējumu apakšpasākumā piešķir ne vairāk kā par 12 zvejas kuģu sadalīšanu, nepārsniedzot kopējo dzinēju jaudu 3250 kW. Lūdzam noteikumu projekta anotācijā skaidrot un pamatot, kāpēc noteikts atbalstīt tieši ne vairāk kā 12 zvejas kuģu sadalīšanu, nosakot kā papildu kritēriju aizliegumu pārsniegt kopējo dzinēju jaudu par 3250 kW (attiecīgi maksimālais kuģu skaits var būt zemāks par 12, ja kopējā dzinēju jaudu sastāda 3250 kW). | | | **Ņemts vērā.**  Izriet no dokumenta <https://www.zm.gov.lv/public/files/CMS_Static_Page_Doc/00/00/01/80/03/The_Annual_Report_on_the_Latvian_Fishing_Fleet_2019.pdf>  un rīcības plāna <https://ec.europa.eu/fisheries/sites/fisheries/files/docs/2019-fleet-capacity-report-latvia_en.pdf>.  Kuģu uzskaite ir skaidra un zināma, un atbalsts ir par tiem kuģiem, kas tika izmantoti mencu zvejai. | Precizēta noteikumu projekta anotācija. |
|  | 10.5. ar zvejas kuģi 2017. un 2018. gadā vismaz 90 dienas ir zvejots jūrā saskaņā ar regulas Nr. 508/2014 34. panta 2. punkta "a" apakšpunktu;  26.2. gan 2017., gan 2018. gadā vismaz 90 dienu saskaņā ar regulas Nr. 508/2014 34. panta 2. punkta "b" apakšpunktu ir strādājis jūrā uz zvejas kuģa, kas nodots sadalīšanai; | 3. Lūdzam precizēt noteikumu projekta 10.5. apakšpunktu, jo tajā ir pārrakstīts *Eiropas Parlamenta un Padomes 2014. gada 15. maija Regulas (ES) Nr. 508/2014 par Eiropas Jūrlietu un zivsaimniecības fondu un ar ko atceļ Padomes Regulas (EK) Nr. 2328/2003, (EK) Nr. 861/2006, (EK) Nr. 1198/2006 un (EK) Nr. 791/2007 un Eiropas Parlamenta un Padomes Regulu (ES) Nr. 1255/2011 (turpmāk – Regula Nr. 508/2014)* 34.panta 2. punkta regulējums. Norādām, ka saskaņā ar *Līguma par Eiropas Savienības darbību* 288.panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs." Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr.39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml.  Šajā gadījumā ir pietiekoši ar noteikumu projekta 10.5.apakšpunktu redakcijā, kas noteic, ka "pretendents atbilst regulas Nr. 508/2014 34. panta 2. punktā noteiktajiem kritērijiem" un nav nepieciešams noteikumu projekta 10.5.apakšpunktā pārrakstīt regulas 34.panta nosacījumus.  Līdzīgi nepieciešams precizēt noteikumu projekta 26.2. apakšpunktu, kurā pārrakstīti regulas Nr. 508/2014 34. panta nosacījumi, un 34. punktu, kurā pārrakstīti Regulas Nr. 508/2014  25. panta 5. punkta nosacījumi. | | | **Panākta vienošanās.**  Netiek pārrakstīta regula, bet precizēti nosacījumi, jo, lai gan regula nosaka 90 dienas, papildus ir precizēti divi nosacījumi – par 90 dienām un par 2017. un 2018. gadu, lai pretendentam ir skaidri saprotami nosacījumi. Vēršam uzmanību arī uz to, ka regula, kas paredz atbalstu, netiek tieši piemērota, bet ir noteikti virzieni, kas ietverti Nacionālajā programmā (EJZF Darbības programma – Rīcības programma zivsaimniecības attīstībai 2014. –2020.gadam), un tad MK noteikumos noteikti atbalsta saņemšanas nosacījumi. | 10.5. ar zvejas kuģi 2017. un 2018. gadā vismaz 90 dienu ir zvejots jūrā saskaņā ar regulas Nr. 508/2014 34. panta 2. punkta "a" apakšpunktu;  26.2. gan 2017., gan 2018. gadā vismaz 90 dienu saskaņā ar regulas Nr. 508/2014 34. panta 2. punkta "b" apakšpunktu ir strādājis jūrā uz zvejas kuģa, kas nodots sadalīšanai; |
|  | 12. Nododamajam zvejas kuģim, ar kuru zvejots Baltijas jūrā (arī Rīgas jūras līcī) aiz piekrastes joslas, anulē Zemkopības ministrijas izsniegto zvejas atļauju (licenci), bet nododamajam zvejas kuģim, ar kuru zvejots Baltijas jūrā (arī Rīgas jūras līcī) piekrastes ūdeņos – attiecīgās pašvaldības izsniegtā zvejas atļauja (licence). | 4. Noteikumu projekta 12. punktā nav loģiski izteikta punkta redakcija attiecībā uz pašvaldības izsniegto zvejas atļaujas (licences) anulēšanu, proti, ir minētā attiecīgās pašvaldības izsniegtā zvejas atļauja (licence), bet nav minētas darbības, kas ar šo licenci jāveic, t.i., licence jāanulē.  Papildus norādām, ka noteikumu projekta 12. punktā nav paredzēts, kas un kad anulē Zemkopības ministrijas izsniegto zvejas atļauju (licenci) vai attiecīgās pašvaldības izsniegto zvejas atļauju (licenci). Pamatojoties uz minēto, lūdzam attiecīgi precizēt noteikumu projekta 12. punkta redakciju un papildināt ar regulējumu, kas noteic subjektu, kas anulē šajā punktā minētās licences, un kad/kādā termiņā licences tiks anulētas. | | | **Ņemts vērā.** | 12. Atbalsta saņēmējs par nododamo zvejas kuģi, ar kuru zvejots Baltijas jūrā (arī Rīgas jūras līcī) aiz piekrastes joslas, iesniedz Zemkopības ministrijā iesniegumu par izsniegtās zvejas atļaujas (licences) anulēšanu, bet par nododamo zvejas kuģi, ar kuru zvejots Baltijas jūrā (arī Rīgas jūras līcī) piekrastes ūdeņos, – iesniegumu attiecīgā pašvaldībā par izsniegtās zvejas atļaujas (licences) anulēšanu.  13. Ja atbalsta saņēmējs nodevis sadalīšanai pēdējo savā īpašumā esošo zvejas kuģi, tas iesniedz Zemkopības ministrijā iesniegumu par izsniegtās speciālās atļaujas (licences) komercdarbībai zvejniecībā anulēšanu, kā arī ar Zemkopības ministriju vai attiecīgo pašvaldību noslēgto rūpnieciskās zvejas tiesību nomas līgumu saskaņā ar regulas Nr. 1380/2013 22. panta 5. punktu, ja vien zvejas kuģa īpašnieks neturpina zvejot ar nomātu zvejas kuģi, kas iekļauts zvejas kuģu sarakstā un ir bijis atbalsta saņēmēja nomā pirms projekta iesnieguma iesniegšanas par atbalstam pieteiktā kuģa nodošanu. |
|  | 11. Zvejas kuģa īpašniekam, kura īpašumā ir vairāki zvejas kuģi, ir aizliegts no zvejas izņemto zvejas kuģi, par kuru saņemts publiskais finansējums, aizstāt ar citu zvejas kuģi, tostarp nomātu zvejas kuģi, izņemot zvejas kuģi, kas iekļauts zvejas kuģu sarakstā.  13. Ja atbalsta saņēmējs nodevis pēdējo savā īpašumā esošo zvejas kuģi, tam anulē Zemkopības ministrijas izsniegto speciālo atļauju (licenci) komercdarbībai zvejniecībā, kā arī ar Zemkopības ministriju vai attiecīgo pašvaldību noslēgto rūpnieciskās zvejas tiesību nomas līgumu saskaņā ar regulas Nr. 1380/2013 22. panta 5. punktu, ja vien zvejas kuģa īpašnieks neturpina zvejot ar nomātu zvejas kuģi. | 5. Izsakām bažas, ka noteikumu projekta 13. punkts, iespējams, ir pretrunā noteikumu projekta 11. punktam attiecībā uz iespēju atbalsta saņēmējam turpināt zvejošanu ar nomātu zvejas kuģi. Lūdzam skaidrot, vai (un kādos gadījums) atbalsta saņēmējs var turpināt zvejošanu ar nomātu zvejas kuģi un saņemt noteikumu projekta ietvaros sniegto atbalstu. Ja zvejas kuģa īpašnieks var turpināt zvejot ar nomātu zvejas kuģi, kas iekļauts zvejas kuģu sarakstā, tad lūdzam papildināt noteikumu projekta 13. punktu ar šādu nosacījumu. | | | **Ņemts vērā.** | 11. Zvejas kuģa īpašniekam, kura īpašumā ir vairāki zvejas kuģi, ir aizliegts no zvejas izņemto zvejas kuģi, par kuru saņemts publiskais finansējums, aizstāt ar citu zvejas kuģi, tostarp nomātu zvejas kuģi~~.~~  13. Ja atbalsta saņēmējs ir nodevis sadalīšanai pēdējo savā īpašumā esošo zvejas kuģi, tas iesniedz Zemkopības ministrijā iesniegumu par izsniegtās speciālās atļaujas (licences) komercdarbībai zvejniecībā anulēšanu, kā arī ar Zemkopības ministriju vai attiecīgo pašvaldību noslēgto rūpnieciskās zvejas tiesību nomas līgumu saskaņā ar regulas Nr. 1380/2013 22. panta 5. punktu, ja vien zvejas kuģa īpašnieks neturpina zvejot ar nomātu zvejas kuģi, kas iekļauts zvejas kuģu sarakstā un ir bijis atbalsta saņēmēja nomā pirms projekta iesnieguma iesniegšanas par atbalstam pieteiktā kuģa nodošanu. |
|  | 14. Zvejas kuģi pēc tā sadalīšanas izslēdz no Latvijas Kuģu reģistra. | 6. Lūdzam papildināt noteikumu projekta 14. punktu ar regulējumu, kas noteiktu, kas un kādā termiņā izslēdz zvejas kuģi pēc tā sadalīšanas no Latvijas Kuģu reģistra. | | | **Ņemts vērā.**  Nosacījumi ir ietverti citos normatīvajos aktos, un nav nepieciešamības tos atkārtoti dublēt, jo šajos MK noteikumos ir runa par atbalsta piešķiršanu. | 14. Zvejas kuģi pēc tā sadalīšanas izslēdz no Latvijas Kuģu reģistra noteiktā kārtībā saskaņā ar normatīviem aktiem par kuģu reģistrāciju Latvijas Kuģu reģistrā. |
|  | 16. Atbalsta saņēmējs 24 mēnešu laikā pēc projekta īstenošanas beigām vismaz 50 procentu no saņemtā publiskā finansējuma iegulda komercdarbībā un iesniedz Lauku atbalsta dienestā pārskatu par ieguldījumiem (2. pielikums). | 7. Noteikumu projekta 16. punktā paredzēts, ka atbalsta saņēmējs 24 mēnešu laikā pēc projekta īstenošanas beigām vismaz 50 procentu no saņemtā publiskā finansējuma iegulda komercdarbībā. Pirmkārt, lūdzam pamatot noteikto 24 mēnešu termiņu publiskā finansējuma ieguldīšanai komercdarbībā, t.i. skaidrot, vai ir izvērtēts un pamatots noteiktais 24 mēnešu termiņš un vai nepastāv riski, ka atbalsta saņēmējam 24 mēnešu termiņš varbūt par īsu, lai pārdomāti ieguldītu finansējumu komercdarbībā.  Otrkārt, lūdzam skaidrot, vai saņemto publisko finansējumu atbalsta saņēmējs var ieguldīt jebkāda vaida komercdarbībā, vai komercdarbībā, kas saistīta ar zvejniecību. Ja publiskā finansējuma ieguldīšanu ir plānots veikt komercdarbībā, kas saistīta ar zvejniecību, tad lūdzam atbilstoši papildināt noteikumu projekta 16. punktu un 3. pielikumu. | | | **Panākta vienošanās.**  Šāds regulējums ir bijis spēkā jau iepriekšējos atbalsta pasākumos, un apkopotā informācija liecina, ka 24 mēneši ir pietiekams laiks, lai uzsāktu ieplānoto komercdarbību. Turklāt atbalsts nav obligāts un ar varu nevienam netiek uzspiests.  Minētais MK noteikumu punkts nenosaka komercdarbības nozari, tāpēc ieguldījumu var veikt jebkura veida komercdarbībā. | 16. Atbalsta saņēmējs 24 mēnešu laikā pēc projekta īstenošanas beigām vismaz 50 procentu no saņemtā publiskā finansējuma iegulda komercdarbībā un iesniedz Lauku atbalsta dienestā pārskatu par ieguldījumiem (2. pielikums). |
|  | 17. Ja atbalsta saņēmējs neizpilda šo noteikumu 16. punktā minētās prasības, tas proporcionāli atmaksā saņemto publisko finansējumu Lauku atbalsta dienestam. | 8. Vēršam uzmanību, ka noteikumu projekta 17. punktā nav noteikts termiņš, kādā atbalsta saņēmējam ir pienākums atmaksāt saņemto publisko finansējumu Lauku atbalsta dienestam. Lūdzam papildināt noteikumu projekta 17. punktu ar iepriekš minēto termiņu. | | | **Panākta vienošanās.**  Šī norma tiek noteikta Lauku atbalsta dienesta lēmumā par atbalsta piešķiršanu vai anulēšanu un katram atbalsta saņēmējam var būt atšķirīga. Tā noteikta saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā, ciktāl tie nav pretrunā ar šiem noteikumiem. | 17. Ja atbalsta saņēmējs neizpilda šo noteikumu 16. punktā minētās prasības, tas proporcionāli atmaksā saņemto publisko finansējumu Lauku atbalsta dienestam. |
|  | 21.3. Attiecīgās pašvaldības un atbalsta saņēmēja vienošanās dokumenta kopiju par rūpnieciskās zvejas tiesību nomas līguma pārtraukšanu zvejas darbību pilnīgas pārtraukšanas dēļ – ja atbalsta saņēmējs ir nodevis savu pēdējo zvejas kuģi; | 9. Lūdzam skaidrot, vai noteikumu projekta 19. punkta regulējums attiecas arī uz atbalsta saņēmēju, kurš sadalīšanai ir nodevis pēdējo savā īpašumā esošo zvejas kuģi, bet turpina zvejot ar nomātu zvejas kuģi, kas iekļauts zvejas kuģu sarakstā. Lai regulējums būtu viennozīmīgi skaidrs, lūdzam papildināt noteikumu projekta 17. punktu, nosakot, vai noteikumu projekta 19. punkta regulējums attiecas arī uz atbalsta saņēmēju, kurš sadalīšanai ir nodevis pēdējo savā īpašumā esošo zvejas kuģi, bet turpina zvejot ar nomātu zvejas kuģi, kas iekļauts zvejas kuģu sarakstā.  Līdzīgi arī no noteikumu projekta 21.3. apakšpunkta nav nepārprotami skaidrs, vai regulējums attiecas uz atbalsta saņēmēju, kurš sadalīšanai ir nodevis pēdējo savā īpašumā esošo zvejas kuģi, bet turpina zvejot ar nomātu zvejas kuģi, kas iekļauts zvejas kuģu sarakstā. Attiecīgi lūdzam papildināt noteikumu projekta 21.3. apakšpunktu, nosakot, vai regulējums attiecas arī uz atbalsta saņēmēju, kurš sadalīšanai ir nodevis pēdējo savā īpašumā esošo zvejas kuģi, bet turpina zvejot ar nomātu zvejas kuģi, kas iekļauts zvejas kuģu sarakstā. | | | **Ņemts vērā.** | 21.3. Attiecīgās pašvaldības un atbalsta saņēmēja vienošanās dokumenta kopiju par rūpnieciskās zvejas tiesību nomas līguma pārtraukšanu zvejas darbību pilnīgas pārtraukšanas dēļ – ja atbalsta saņēmējs ir nodevis sadalīšanai savu pēdējo zvejas kuģi un neturpina zvejot ar nomātu zvejas kuģi, kas iekļauts zvejas kuģu sarakstā un ir bijis atbalsta saņēmēja nomā pirms projekta iesnieguma iesniegšanas par atbalstam pieteiktā kuģa nodošanu. |
|  |  | 10. Lūdzam pamatot lietderību noteikumu projekta 20.3. apakšpunktā noteiktajam pienākumam jau pirms atbalsta saņemšanas uzlikt pienākumu atbalsta pretendentam noslēgt līgumu ar komersantu, kuram ir B kategorijas atļauja piesārņojošām darbībām atkritumu apsaimniekošanā atbilstoši normatīvajiem aktiem par kārtību, kādā piesakāmas A, B un C kategorijas piesārņojošas darbības, un kurš sadalīs zvejas kuģi. Norādām, ka atbalsta pretendents var nesaņemt atbalstu un rezultātā pārvērtēt savu vēlmi nodot savu kuģi sadalīšanai, bet šāda līguma noslēgšanas pienākums to apgrūtinātu vai padarītu neiespējamu. Pamatojoties uz iepriekš minēto, lūdzam izvērtēt iespēju aizstāt 20.3. apakšpunktā un 3. pielikumā noteikto līguma kopiju ar apliecinājumu vai vienošanos ar iepriekš minēto komersantu par zvejas kuģa sadalīšanu, ar nosacījumu slēgt līgumu par kuģa sagriešanu, ja atbalsta pretendents saņems atbalstu. | | | **Panākta vienošanās.**  Šāds regulējums ir noteikts, pamatojoties uz LAD pieredzi, jo laikā, kad atbalsta pasākums ir jāīsteno, ierobežotā pakalpojuma sniedzēju kapacitātes dēļ noslēgt līgumu praktiski nav iespējas. Norma bijusi spēkā un veiksmīgi darbojusies arī pasākuma iepriekšējā īstenošanas posmā. |  |
|  |  | 11. Lūdzam noteikumu projekta 22. un 23. punktā, kā arī 36.4.1. un 36.4.2. apakšpunktā pieturzīmi iekavas, kas sākas aiz vārdiem "kuģu apkalpes locekļiem", aizstāt ar pieturzīmi komats, jo iekavās ietvertais teksts ir būtisks tiesību normas piemērošanā. Norādām, ka iekavās ietvertie skaidrojumi un precizējumi var padarīt tiesību aktu neskaidru un var sašaurināt vai paplašināt normas tvērumu. | | | **Panākta vienošanās.**  EJZF regulā noteikts, ka atbalsts piešķirams zvejniekiem, kas strādājuši uz attiecīgā kuģa, savukārt Latvijas normatīvajos aktos lietots termins “apkalpes locekļi”. Lai nodrošinātu tiešu sasaisti ar regulu, jau iepriekšējā pasākuma īstenošanas posmā ar visām iesaistītajām institūcijām tika saskaņota un par veiksmīgāko atzīta šāda redakcija. | Kuģu apkalpes locekļiem (zvejniekiem)  Tāpat kā atļauja (licence). |
|  | 31. Ja atbalsta saņēmējs neizpilda šo noteikumu 30. punktā minēto nosacījumu, tas saņemto publisko finansējumu pilnā apmērā atmaksā Lauku atbalsta dienestam. | 12. Noteikumu projekta 31. punktā norādīts, ka noteiktā gadījumā atbalsta saņēmējam ir pienākums atmaksāt Lauku atbalsta dienestam publisko finansējumu, bet nav norādīts termiņš, kurā šis pienākums jāveic. Šāda tiesību normas redakcija var apgrūtināt tās pareizu piemērošanu praksē un negatīvi ietekmēt atbalsta saņēmējus. Pamatojoties uz minēto, lūdzam papildināt noteikumu projekta 31. punktu ar atbalsta atmaksas termiņu. | | | **Panākta vienošanās.**  Noteikts LAD lēmumā par atbalsta piešķiršanu vai atcelšanu, un **tas ir administratīvs akts** saskaņā ar normatīvajiem aktiem par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020. gada plānošanas periodā, ciktāl tie nav pretrunā ar šiem noteikumiem |  |
|  |  | **Satiksmes ministrija** | | |  |  |
|  | 26.3. 2017. un 2018. gadā pretendentam ir bijis izsniegts, kā arī projekta iesnieguma iesniegšanas brīdī ir spēkā esošs valsts akciju sabiedrības "Latvijas Jūras administrācija" Jūrnieku reģistra kvalifikācijas sertifikāts; | Saskaņā ar noteikumu projekta 26.3.apakšpunktu publisko finansējumu var saņemt pretendents, kuram 2017. un 2018. gadā ir bijis izsniegts, kā arī projekta iesnieguma iesniegšanas brīdī ir spēkā esošs valsts akciju sabiedrības “Latvijas Jūras administrācija” Jūrnieku reģistra (turpmāk – Jūrnieku reģistrs) kvalifikācijas sertifikāts.  Lielākajai daļai zvejnieku, kuri nodarbināti uz Latvijas karoga zvejas kuģiem, ir Jūrnieku reģistra izdots kvalifikācijas sertifikāts. Jūrniekiem, kuriem nav Jūrnieku reģistra izdotā kvalifikācijas sertifikāta, var būt ārvalsts kompetentās iestādes izdots kvalifikācijas sertifikāts, kas apliecina profesionālās kvalifikācijas atbilstību STCW-F konvencijas prasībām. Jūrnieku reģistrs tikai daļai ārvalstīs sertificētu zvejnieku – kapteinim, virsniekam un radio operatoram izsniedz kompetences sertifikāta atzīšanas apstiprinājumu. Pastāv iespēja, ka uz zvejas kuģa nodarbinātam ierindas jūrniekam ir tikai ārvalsts kompetentās iestādes izdots kvalifikācijas sertifikāts.  Noteikumu projekta 26.3.apakšpunkta regulējums liedz pretendentam ar ārvalstīs izdotu atbilstošu kvalifikācijas sertifikātu, kuram Jūrnieku reģistrs neizsniedz sertifikāta atzīšanas apstiprinājumu, pieteikties Eiropas Savienības atbalsta programmā. Līdz ar to noteikumu projektā ir nepieciešams ietvert, ka atbalsta projekta pretendentam ir jābūt spēkā esošam un valsts akciju sabiedrības “Latvijas Jūras administrācija” Jūrnieku reģistra atzītam kvalifikācijas sertifikātam.  Ņemot vērā minēto, lūdzam papildināt noteikumu projekta 26.3.apakšpunktu aiz vārdiem “Jūrnieku reģistra” ar vārdu “atzīts”. | | | **Ņemts vērā.** | 26.3. 2017. un 2018. gadā pretendentam ir bijis izsniegts, kā arī projekta iesnieguma iesniegšanas brīdī ir spēkā esošs valsts akciju sabiedrības "Latvijas Jūras administrācija" Jūrnieku reģistra izdots vai atzīts kvalifikācijas sertifikāts; |
|  |  | **Pārresoru koordinācijas centrs** | | |  |  |
|  |  | 1. Konstatējam, ka projekta pasākumam “Galīga zvejas darbību pārtraukšana” ir paredzēts kopējais publiskais finansējums **5 367 642 *euro*** apmērā, savukārt pasākuma ieviešanas mērķgrupu veido tikai **42 personas** (30 zvejnieki un 12 zvejas kuģu īpašnieki). Ievērojot minēto, lūdzam anotācijā norādītinformāciju par austrumdaļas mencas zaudējumu kompensācijasmehānisma **pamatotību** - proti, datus, par plānotās izmaksājamās kompensācijas apmēra samērīgumu salīdzinājumā ar zvejas uzņēmumu**,** kas nodarbojas ar austrumdaļas mencas zvejniecību, vērtību, kā arī to bilances kopsummu, ienākumiem, peļņu un darbinieku atalgojumu 2019.gadā un vidēji pēdējo piecu gadu laikā. | | | **Panākta vienošanās.**  Lēmums par publiskā finansējuma apmēru pieņemts EJZF uzraudzības komitejā, pamatojoties uz flotes lielumu, kas izriet no ziņojuma: <https://ec.europa.eu/fisheries/sites/fisheries/files/docs/2019-fleet-capacity-report-latvia_en.pdf>. Pasākuma īstenošanai ieplānotais pieejamais finansējums saskaņā ar anotācijā norādīto ir 4 milj. EUR. Kompensācijas paredzētas ne tikai personām, kurām rēķina administratīvo slogu, bet arī kuģa vērtības kompensēšanai atbilstoši MK noteikumu VI nodaļā norādītajai aprēķina metodikai. |  |
|  |  | 1. Projekta 1.pielikumā noteikti projektu atlases kritēriji zvejas kuģu sadalīšanai. Punkti projektiem tiek piešķirti par katriem nozvejotiem 1000 kg mencas kopējā nozvejā laikā no 2014. līdz 2018. gadam. Ievērojot minēto lūdzam anotācijā skaidrot projekta 1.pielikumā noteiktā kritērija paplašināšanu arī uz rietumdaļas mencu nozveju (Atgādinām, ka saskaņā ar 2019.gada [Īstenošanas ziņojumu par EJZF](https://www.zm.gov.lv/public/ck/files/Implementation+report_2014LV14MFOP001_2018_0_lv.pdf), tika norādīts, ka pasākumā *Zvejas kapacitātes un pieejamo zvejas iespēju līdzsvara nodrošināšana*, ir sasniegtas noteiktās nelīdzsvaroto flotu īpatsvara mērķvērtību izmaiņas 100% apmērā). | | | **Panākta vienošanās.**  Nosakot kritēriju, tiek ņemta vērā kopējā mencu nozveja.  Lai zvejas kuģa īpašnieks saņemtu publisko finansējumu par galīgu zvejas darbību pārtraukšanu, tas no zvejas flotes var izņemt tādu zvejas kuģi, ar kuru gan 2017., gan 2018. gadā ir zvejojis jūrā vismaz 90 dienu un ar kuru noteiktā apjomā un noteiktā periodā ir zvejota menca (kopējā mencas nozveja no 2014. līdz 2018. gadam zvejas kuģim, kura garums ir 24–40 metri, bijusi vismaz 150 tonnu, bet zvejas kuģim, kas ir īsāks par 24 metriem, – vismaz 85 % no kopējās nozvejas).  Lēmums par projektu atlases kritēriju apstiprināšanu saskaņā ar EJZF regulā noteikto ir pieņemts EJZF Uzraudzības komitejā (<https://www.zm.gov.lv/public/ck/files/Lemums_Nr_9_3_20e_3_L_UK_2020.pdf> ), piedaloties PKC pārstāvim. |  |
|  |  | 1. Lūdzam projekta anotācijā iekļaut VARAM viedokli par šī projekta atbilstību Rīcības plānam pārejai uz aprites ekonomiku 2020. – 2027.gadam . PKC ieskatā ne projektā, ne projekta anotācijā nav informācijas par to, ka minētie kuģi, kurus plānots nodot sadalīšanai, ir sasnieguši tādu nolietojuma pakāpi, ka tie nebūtu izmantojami citu zivju resursu zvejai vai pārdošanai. | | | **Panākta vienošanās.**  MK noteikumu projekts neizslēdz aprites ekonomikas pamatprincipus.  PKC kā EJZF uzraudzības komitejas pārstāvim jau izziņā ir bijis pieejams skaidrojums (izsūtīts UK locekļiem 07.12.2021., pieejams <https://www.zm.gov.lv/public/ck/files/Lemums_Nr_9_3_20e_3_L_UK_2020.pdf>) par pasākuma būtību, kas izriet no Kopējās zivsaimniecības politikas un attiecīgiem ES regulējumiem.  Turklāt VARAM MK noteikumu projektu ir saskaņojis bez iebildumiem. |  |
|  |  | 1. Vienlaicīgi PKC vērš uzmanību uz iespējami pretrunīgiem atbalsta politikas signāliem zvejniecības sektorā, proti, šī projekta gala atdeve rezultēsies ar zaudētām zvejas flotes vienībām un zaudētām darba vietām sektorā, savukārt atbilstoši [Tirgus nepilnību novērtējumam](http://petijumi.mk.gov.lv/sites/default/files/title_file/EX_ante_Sakotneja%20novertejuma%20zinojums_.pdf)[[1]](#footnote-2), kurā analizēti pieci ES fondi*- Kohēzijas fondu, Eiropas Reģionālās attīstības fondu (ERAF), Eiropas Sociālo fondu Plus (ESF+), Eiropas Lauksaimniecības fondu lauku attīstībai (ELFLA), kā arī Eiropas Jūrlietu un zivsaimniecības fondu (EJZF*) - **noteikta šāda zivsaimniecības nozares prioritāte** - ***Atbalsts jauno zvejnieku piesaistei pirmā zvejas kuģa iegādei*** (pētījuma 57. lpp). Ievērojot minēto, aicinām zivsaimniecības politikas izstrādē nodalīt NVO īstermiņa intereses un rūpīgi izsvērt investīciju pārdali pasākumiem tā, lai neveidotos pretrunas ar sabiedrībai pieejamo informāciju par flotes un pieejamo zivju resursu sabalansētību, kā arī citiem datiem, kas līdzsvaroti un taisnīgi pamato visas Latvijas sabiedrības līdzdalību zivsaimniecības sektora zaudējumu kompensēšanā. | | | **Panākta vienošanās**.  Nākotnē nav paredzēta jauna papildu jauda. Tas nozīmē, ka jaunais zvejnieks zvejas kuģi varēs iegādāties tikai no esošās flotes, veicinot paaudžu nomaiņu.  Ja atbalsts tiek paredzēts kāda zvejas kuģa sagriešanai, tad šī kuģa dzinēja jaudas kW un bruto tonnāža tiek samazinātas no kopējā apjoma un netiek atjaunotas. |  |
|  |  | 1. Vienlaicīgi izsakām šādu priekšlikumu:lūdzam anotācijā norādīt e-vietni, kurā atrodams “Flotes ikgadējais ziņojums par 2019. gadu”, kā arī vēršam uzmanību, ka minētais ziņojumus ir iekļaujams pētījumu un publikāciju datu bāzē, ievērojot MK 2013. gada 1. janvāra noteikumos Nr. 1. «Kārtība, kādā persona pasūta pētījumus» noteikto kārtību **par sabiebrības informēšanu**. | | | **Ziņojums pieejams publiski:** [**https://www.zm.gov.lv/public/files/CMS\_Static\_Page\_Doc/00/00/01/80/03/The\_Annual\_Report\_on\_the\_Latvian\_Fishing\_Fleet\_2019.pdf**](https://www.zm.gov.lv/public/files/CMS_Static_Page_Doc/00/00/01/80/03/The_Annual_Report_on_the_Latvian_Fishing_Fleet_2019.pdf)  **Rīcības plāns:**  [**https://ec.europa.eu/fisheries/sites/fisheries/files/docs/2019-fleet-capacity-report-latvia\_en.pdf**](https://ec.europa.eu/fisheries/sites/fisheries/files/docs/2019-fleet-capacity-report-latvia_en.pdf) | Precizēta noteikumu projekta anotācija. |
| Atbildīgā amatpersona | | |  |
|  | | | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

**Zane Līde**

|  |
| --- |
| (par projektu atbildīgās amatpersonas vārds un uzvārds) |
| **Zivsaimniecības departamenta Zivsaimniecības**  **atbalsta nodaļas vecāka referente** |
| (amats) |
| **67878708** |
| (tālruņa numurs) |
| **Zane.Lide@zm.gov.lv** |
| (e-pasta adrese) |

1. <http://petijumi.mk.gov.lv/sites/default/files/title_file/EX_ante_Sakotneja%20novertejuma%20zinojums_.pdf> [↑](#footnote-ref-2)